《爽襟亭》
宋代·郭印

西冈独上每舂容，天接危亭四面风。
万室鳞鳞归眼底，一峰岌岌倚云中。
地灵人胜风流古，石秀山回气象雄。
曳杖频来无别意，喜观禾麦又年丰。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。